text: Benny Engelbrecht: I dag er vi alle franske og under angreb
  07 januar 2015 kl. 13.01
  Massakren på det satiriske franske ugeblad Charlie Hebdos redaktion i i Paris, hvor mindst 12 personer onsdag er blevet dræbt, udløser reaktioner over hele Verden.
  Lokalt skriver skatteminister Benny Engelbrecht på sin twitter-profil, at i dag er vi alle satirikere, i dag er vi alle franske, i dag er vi alle under angreb.
  Skatteminister Benny Engelbrecht, der bor og er valgt for Socialdemokratiet i Sønderborg-kredsen, offentliggjorde sin reaktion og kommentar på twitter kl. 13,22. Angebet i Paris fandt sted kl. 11,30.
  De to maskerede gerningsmænd, der har dræbt 12 personer i et angreb på satirebladet Charlie Hebdo i Paris, blev optaget, da de forlod bygningen.
  - Vi har hævnet krænkelsen af Muhammed. Vi har slået Charlie Hebdo ihjel, råbte gerningsmændene under angrebet, lyder det fra franske medier.
  Charlie Hebdo blev kendt i Danmark under Muhammed-krisen, fordi ugebladet i februar 2006 valgte at genoptrykke de tolv tegninger af profeten Muhammed, som Jyllands-Posten offentliggjorde i 2005 ? og som startede Muhammed-krisen.
  I dag er vi alle satirikereI dag er vi alle franskeI dag er vi alle under angreb #CharlieHebdo
  
  